title: Neuvoston päätös, annettu 9 päivänä heinäkuuta 2013 , Euroopan unionin lisätalousarviota nro 3 varainhoitovuodeksi 2013 koskevan neuvoston kannan vahvistamisesta

text:
               13.7.2013

               FI

               Euroopan unionin virallinen lehti

               C 201/4

         NEUVOSTON PÄÄTÖS,
   annettu 9 päivänä heinäkuuta 2013,
   Euroopan unionin lisätalousarviota nro 3 varainhoitovuodeksi 2013 koskevan neuvoston kannan vahvistamisesta
   2013/C 201/05
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               Unionin yleinen talousarvio varainhoitovuodeksi 2013 hyväksyttiin lopullisesti 12 päivänä joulukuuta 2012 (2).

               —

               Komissio antoi 15 päivänä huhtikuuta 2013 ehdotuksen, joka sisälsi lisätalousarvioesityksen nro 3 varainhoitovuoden 2013 yleiseen talousarvioon,

         ON HYVÄKSYNYT TÄMÄN PÄÄTÖKSEN:
   Ainoa artikla
   Neuvoston kanta esitykseen Euroopan unionin lisätalousarvioksi nro 3 varainhoitovuodeksi 2013 vahvistettiin 9 päivänä heinäkuuta 2013.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 9 päivänä heinäkuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 298, 26.10.2012, s. 1.

      (2)  EUVL L 66, 8.3.2013, s. 1, sekä oikaisu EUVL L 134, 18.5.2013, s. 21.


title: 2010/779/EU: Neuvoston päätös, annettu 14 päivänä joulukuuta 2010 , Ison-Britannian ja Pohjois-Irlannin yhdistyneen kuningaskunnan esittämästä pyynnöstä osallistua joihinkin Schengenin säännöstön määräyksiin, jotka koskevat laaja-alaisten tietojärjestelmien operatiivisesta hallinnoinnista vapauden, turvallisuuden ja oikeuden alueella vastaavan eurooppalaisen viraston perustamista

text:
               17.12.2010

               FI

               Euroopan unionin virallinen lehti

               L 333/58

         NEUVOSTON PÄÄTÖS,
   annettu 14 päivänä joulukuuta 2010,
   Ison-Britannian ja Pohjois-Irlannin yhdistyneen kuningaskunnan esittämästä pyynnöstä osallistua joihinkin Schengenin säännöstön määräyksiin, jotka koskevat laaja-alaisten tietojärjestelmien operatiivisesta hallinnoinnista vapauden, turvallisuuden ja oikeuden alueella vastaavan eurooppalaisen viraston perustamista
   (2010/779/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, osaksi Euroopan unionia sisällytetystä Schengenin säännöstöstä tehdyn pöytäkirjan (N:o 19), jäljempänä ’Schengen-pöytäkirja’, 4 artiklan,
   ottaa huomioon Ison-Britannian ja Pohjois-Irlannin yhdistyneen kuningaskunnan hallituksen neuvoston puheenjohtajalle osoitetulla 5 päivänä lokakuuta 2010 päivätyllä kirjeellään esittämän pyynnön saada osallistua tiettyihin tuossa kirjeessä mainittuihin Schengenin säännöstön määräyksiin,
   sekä katsoo seuraavaa:

               (1)

               Neuvosto on päätöksellään 2000/365/EY (1) valtuuttanut Ison-Britannian ja Pohjois-Irlannin yhdistyneen kuningaskunnan osallistumaan joihinkin Schengenin säännöstön määräyksiin tuossa päätöksessä asetetuin edellytyksin,

               (2)

               Euroopan komissio on 24 päivänä kesäkuuta 2009 tehnyt ehdotuksen Euroopan parlamentin ja neuvoston asetukseksi laaja-alaisten tietojärjestelmien operatiivisesta hallinnoinnista vapauden, turvallisuuden ja oikeuden alueella vastaavan eurooppalaisen viraston perustamisesta, jäljempänä ’ehdotettu asetus’,

               (3)

               Ehdotetun asetuksen mukaan laaja-alaisten tietojärjestelmien operatiivisesta hallinnoinnista vapauden, turvallisuuden ja oikeuden alueella vastaavan eurooppalaisen viraston, jäljempänä ’virasto’, on määrä vastata toisen sukupolven Schengenin tietojärjestelmän (SIS II), viisumitietojärjestelmän (VIS) ja Eurodac-järjestelmän operatiivisesta hallinnoinnista, ja sen vastuulle voidaan asiaa koskevan Euroopan unionin toiminnasta tehdyn sopimuksen kolmannen osan V osastoon perustuvan säädöksen nojalla antaa muiden laaja-alaisten tietojärjestelmien valmistelu, kehittäminen ja operatiivinen hallinnointi vapauden, turvallisuuden ja oikeuden alueella,

               (4)

               SIS II on osa Schengenin säännöstöä. SIS II:n perustamista, toimintaa ja käyttöä sääntelevät Euroopan parlamentin ja neuvoston asetus (EY) N:o 1987/2006 (2) ja neuvoston päätös 2007/533/YUS (3) oikeudelliset välineet käsittävät kaksi säädöstä. Yhdistynyt kuningaskunta on kuitenkin osallistunut ainoastaan neuvoston päätöksen 2007/533/YOS tekemiseen, jolla kehitetään päätöksen 2000/365/EY 1 artiklan a kohdan ii alakohdassa tarkoitettuja Schengenin säännöstön määräyksiä.

               (5)

               Myös VIS on osa Schengenin säännöstöä. Yhdistynyt kuningaskunta ei ole osallistunut päätöksen 2004/512/EY (4), asetuksen (EY) N:o767/2008 (5) ja päätöksen 2008/633/YOS (6), joilla säännellään VIS:n perustamista, toimintaa tai käyttöä, tekemiseen eikä ole niiden sitoma.

               (6)

               Eurodac-järjestelmä ei kuulu Schengenin säännöstöön. Yhdistynyt kuningaskunta on osallistunut Eurodac-järjestelmän perustamista, toimintaa ja käyttöä koskevan asetuksen (EY) N:o 2725/2000 (7) antamiseen ja on sen sitoma.

               (7)

               Ottaen huomioon Yhdistyneen kuningaskunnan osallistumisen Eurodac-järjestelmään ja sen osittaisen osallistumisen SIS II:een sillä on oikeus osallistua viraston toimintaan siltä osin kuin virasto neuvoston päätöksen 2007/533/YOS mukaisesti vastaa SIS II:n operatiivisesta hallinnoinnista, sekä Eurodac-järjestelmän operatiivisesta hallinnoinnista.

               (8)

               Ehdotetun viraston olisi oltava yksi ainoa oikeushenkilö ja sillä olisi oltava yhtenäinen organisatorinen ja rahoituksellinen rakenne. Tämän vuoksi virasto olisi perustettava yhdellä ainoalla säädöksellä, mistä on äänestettävä neuvostossa kokonaisuudessaan. Ehdotettua asetusta olisi lisäksi sen hyväksymisen jälkeen sovellettava kaikilta osiltaan niissä jäsenvaltioissa, joita se sitoo. Tämä sulkee pois mahdollisuuden soveltaa asetusta Yhdistyneessä kuningaskunnassa vain osittain.

               (9)

               Jotta varmistetaan perussopimusten sekä sovellettavien pöytäkirjojen noudattaminen ja samalla turvataan viraston ehdotetun asetuksen yhtenäisyys ja johdonmukaisuus, Yhdistynyt kuningaskunta on pyytänyt saada osallistua ehdotettuun asetukseen Schengen-pöytäkirjan 4 artiklan mukaisesti siltä osin kuin virasto vastaa asetuksen (EY) N:o 1987/2006 mukaisesti SIS II:n operatiivisesta hallinnoinnista, sekä VIS:n operatiivisesta hallinnoinnista.

               (10)

               Neuvosto tunnustaa Yhdistyneen kuningaskunnan oikeuden esittää Schengen-pöytäkirjan 4 artiklan mukaisesti pyynnön saada osallistua ehdotettuun asetukseen siltä osin kuin Yhdistynyt kuningaskunta ei osallistu ehdotettuun asetukseen muilla perusteilla.

               (11)

               Yhdistyneen kuningaskunnan osallistumisen ehdotettuun asetukseen ei vaikuta siihen, että Yhdistynyt kuningaskunta ei tällä hetkellä osallistu eikä voi osallistua kolmansien maiden kansalaisten vapaata liikkuvuutta, viisumipolitiikkaa ja jäsenvaltioiden ulkorajojen ylittämistä koskeviin Schengenin säännöstön määräyksiin. Tämä antaa perusteen erityisten säännösten sisällyttämisen ehdotettuun asetukseen Yhdistyneen kuningaskunnan erityisaseman vuoksi, erityisesti siltä osin kuin on kyse rajoitetusta äänioikeudesta viraston hallintoneuvostossa.

               (12)

               Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen (8) 3 artiklan mukaisesti perustetulle sekakomitealle on tiedotettu tämän päätöksen valmistelusta mainitun sopimuksen 5 artiklan mukaisesti.

               (13)

               Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen (9) 3 artiklan mukaisesti perustetulle sekakomitealle on tiedotettu tämän päätöksen valmistelusta mainitun sopimuksen 5 artiklan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Neuvoston päätöksen 2000/365/EY mukaisesti Ison-Britannian ja Pohjois-Irlannin yhdistynyt kuningaskunta osallistuu laaja-alaisten tietojärjestelmien operatiivisesta hallinnoinnista vapauden, turvallisuuden ja oikeuden alueella vastaavan eurooppalaisen viraston perustamista koskevaan Euroopan parlamentin ja neuvoston asetukseen siltä osin kuin asetus liittyy viisumitietojärjestelmän (VIS) ja niiden toisen sukupolven Schengen-tietojärjestelmän viisumitietojärjestelmän osien, joihin Yhdistynyt kuningaskunta ei osallistu, operatiiviseen hallinnointiin.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä joulukuuta 2010.

            Neuvoston puolesta

            Puheenjohtaja

         S. VANACKERE

      (1)  EYVL L 131, 1.6.2000, s. 43.

      (2)  EUVL L 381, 28.12.2006, s. 4.

      (3)  EUVL L 205, 7.8.2007, s. 63.

      (4)  Neuvoston päätös 2004/512/EY, tehty 8 päivänä kesäkuuta 2004, viisumijärjestelmän (VIS) perustamisesta (EUVL L 213, 15.6.2004, s. 5).

      (5)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).

      (6)  Neuvoston päätös 2008/633/YOS, tehty 23 päivänä kesäkuuta 2008, jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi (EUVL L 218, 13.8.2008, s. 129).

      (7)  Neuvoston asetus (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (EYVL L 316, 15.12.2000, s. 1).

      (8)  EYVL L 176, 10.7.1999, s. 36.

      (9)  EUVL L 53, 27.2.2008, s. 52.


title: 2013/777/YUTP: Poliittisten ja turvallisuusasioiden komitean päätös EUTM Somalia/1/2013, annettu 17 päivänä joulukuuta 2013 , EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten

text:
               20.12.2013

               FI

               Euroopan unionin virallinen lehti

               L 346/53

         POLIITTISTEN JA TURVALLISUUSASIOIDEN KOMITEAN PÄÄTÖS EUTM SOMALIA/1/2013,
   annettu 17 päivänä joulukuuta 2013,
   EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten
   (2013/777/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta 15 päivänä helmikuuta 2010 annetun neuvoston päätöksen 2010/96/YUTP (1) ja erityisesti sen 5 artiklan,
   sekä katsoo seuraavaa:

               (1)

               Päätöksen 2010/96/YUTP 5 artiklan 1 kohdan perusteella neuvosto on valtuuttanut poliittisten ja turvallisuusasioiden komitean (PTK) tekemään päätökset EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten.

               (2)

               Neuvosto hyväksyi 22 päivänä tammikuuta 2010 päätöksen 2013/44/YUTP (2) päätöksen 2010/96/YUTP muuttamisesta ja sen voimassaolon jatkamisesta sekä prikaatikenraali Gerald AHERNEn nimittämisestä EU:n operaation komentajaksi.

               (3)

               Italian tasavalta on ehdottanut prikaatikenraali Massimo MINGIARDIn nimittämistä EU:n operaation uudeksi komentajaksi prikaatikenraali Gerald AHERNEn seuraajana.

               (4)

               EU:n sotilaskomitea tukee tätä ehdotusta.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Prikaatikenraali Massimo MINGIARDI nimitetään EU:n operaation komentajaksi Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten 15 päivästä helmikuuta 2014 alkaen.
   2 artikla
   Tämä päätös tulee voimaan 15 päivänä helmikuuta 2014.

      Tehty Brysselissä 17 päivänä joulukuuta 2013.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 44, 19.2.2010, s. 16.

      (2)  Neuvoston päätös 2013/44/YUTP, annettu 22 päivänä tammikuuta 2013, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP muuttamisesta ja sen voimassaolon jatkamisesta (EUVL L 20, 23.1.2013, s. 57).


title: Komission päätös, annettu 28 päivänä syyskuuta 2010 , luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta

text:
               29.9.2010

               FI

               Euroopan unionin virallinen lehti

               C 262/3

         KOMISSION PÄÄTÖS,
   annettu 28 päivänä syyskuuta 2010,
   luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta
   2010/C 262/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaista tuotantoa koskevaa teknistä neuvontaa antavan asiantuntijaryhmän perustamisesta 3 päivänä kesäkuuta 2009 tehdyn komission päätöksen 2009/427/EY (1) ja erityisesti sen 4 artiklan 2 kohdan,
   sekä katsoo seuraavaa:

               (1)

               Komissio perusti päätöksellä 2009/427/EY luonnonmukaista tuotantoa koskevaa teknistä neuvontaa antavan asiantuntijaryhmän.

               (2)

               Komissio on päätöksen 2009/427/EY 4 artiklan 2 kohdan mukaisesti julkaissut hakemuspyynnön 2009/C 308/10 (2). Mainitussa pyynnössä vahvistettiin myös valintaperusteet ja -menettely, joiden perusteella laadittiin soveltuvien hakijoiden luettelo.

               (3)

               Valintamenettelyn loppuun saattamiseksi komission on nyt nimitettävä ryhmän jäsenet ja laadittava varallaololuettelo.

         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteissä olevissa luetteloissa esitetään asianomaisen ryhmän jäsenten ja varallaololuetteloon kuuluvien asiantuntijoiden nimet. Erityisesti mainittakoon seuraavaa:

               a)

               tämän päätöksen liitteessä I luetellut 13 asiantuntijaa nimitetään ryhmän pysyviksi jäseniksi;

               b)

               laaditaan myös varallaololuettelo, joka koostuu tämän päätöksen liitteessä II luetelluista 62 asiantuntijasta.

         2 artikla
   Tämä päätös tulee voimaan päivänä, jona se hyväksytään, ja sitä sovelletaan 31 päivään joulukuuta 2013 asti. Komissio päättää sen muuttamisesta ja/tai jatkamisesta ennen kyseistä päivämäärää.

      Tehty Brysselissä 28 päivänä syyskuuta 2010.

            Komission puolesta

         Dacian CIOLOŞ

            Komission jäsen

      (1)  EUVL L 139, 5.6.2009, s. 29.

      (2)  EUVL C 308, 18.12.2009, s. 22.

      LIITE I

         Aakkosellinen luettelo ryhmän pysyviksi jäseniksi nimitetyistä asiantuntijoista

                  —

                  Alexander Beck

                  —

                  Jacques Cabaret

                  —

                  Niels Halberg

                  —

                  Sonya Ivanova-Peneva

                  —

                  Lizzie Melby Jespersen

                  —

                  Ursula Kretzschmar

                  —

                  Nicolas Lampkin

                  —

                  Giuseppe Lembo

                  —

                  Mariane Monod

                  —

                  Robin Frederik Alexander Moritz

                  —

                  José Luis de la Plaza Pérez

                  —

                  Bernhard Speiser

                  —

                  Fabio Tittarelli

      LIITE II

         Aakkosellinen luettelo varallaololuettelossa olevista asiantuntijoista

                  —

                  Simó Alegre Castellví

                  —

                  David Arney

                  —

                  Keith Ball

                  —

                  Stéphane Bellon

                  —

                  Francis Blake

                  —

                  Michel Bouilhol

                  —

                  Stefano Canali

                  —

                  Philippe Darriet

                  —

                  Jans Didier

                  —

                  Karl-Jan Erstad

                  —

                  Alicia Estevez

                  —

                  Juan Fernando Gallardo Lancho

                  —

                  Roberto García Ruiz

                  —

                  Elisabetta Giuffra

                  —

                  Aase Solvej Hansen

                  —

                  Roger Michael Hitchings

                  —

                  Uwe Hofmann

                  —

                  Jiri Harazim

                  —

                  Henning Høgh Jensen

                  —

                  Niels Finn Johansen

                  —

                  Monique Jonis

                  —

                  Maria Concepción Jorda Gutiérrez

                  —

                  Herve Juin

                  —

                  Emmanouil Kampourakis

                  —

                  Géza Kovács

                  —

                  Michael Kügler

                  —

                  Markus Kelderer

                  —

                  Sybille Kyed

                  —

                  Jascha Iri Leenhouwers

                  —

                  Carlo Leifert

                  —

                  Margareta Lennartsson Turner

                  —

                  Mariusz Maciejczak

                  —

                  Giovanna Martelli

                  —

                  Juan Rodriguez Martin

                  —

                  Avraam Mavridis

                  —

                  Cristina Micheloni

                  —

                  Bent Egberg Mikkelsen

                  —

                  Diego Omar Minnicelli

                  —

                  Susanne Padel

                  —

                  Leonidas Panomitros

                  —

                  Bruce Denholm Pearce

                  —

                  Mariana Petkova

                  —

                  Carlo Ponzio

                  —

                  Katia Radeva

                  —

                  Gerold Rahmann

                  —

                  Eckhard Reiners

                  —

                  José Raul Alves Ribeiro

                  —

                  Carlos Palacios Riocerezo

                  —

                  Denis Rusjan

                  —

                  Bernhard Schulz

                  —

                  Pentti Seuri

                  —

                  Snezhka Simeonova Delcheva

                  —

                  Evangelia Nikolaos Sossidou

                  —

                  Jens Soth

                  —

                  Christopher George Starrett

                  —

                  Wijnand Sukkel

                  —

                  Juan José Triana Marrero

                  —

                  Rob van den Broek

                  —

                  Boudewijn van Elzakker

                  —

                  Vivian Vilich

                  —

                  François Warlop

                  —

                  Simon Wright


title: Neuvoston päätös, tehty 7 päivänä marraskuuta 2006 , kansainvälisessä trooppisen puun neuvostossa esitettävästä yhteisön kannasta trooppista puuta koskevan vuoden 1994 kansainvälisen sopimuksen voimassaolon jatkamiseen

text:
               8.12.2006

               FI

               Euroopan unionin virallinen lehti

               C 298/1

      NEUVOSTON PÄÄTÖS,
   tehty 7 päivänä marraskuuta 2006,
   kansainvälisessä trooppisen puun neuvostossa esitettävästä yhteisön kannasta trooppista puuta koskevan vuoden 1994 kansainvälisen sopimuksen voimassaolon jatkamiseen
   (2006/C 298/01)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,
   ottaa huomioon komission ehdotuksen (1),
   sekä katsoo seuraavaa:

               (1)

               Yhteisö on allekirjoittanut trooppista puuta koskevan vuoden 1994 kansainvälisen sopimuksen ja soveltanut sitä väliaikaisesti neuvoston päätöksellä 96/493/EY (2).

               (2)

               Trooppista puuta koskevan vuoden 1994 kansainvälisen sopimuksen jatkosopimus tehtiin YK:n kauppa- ja kehityskonferenssissa (UNCTAD) tammikuussa 2006.

               (3)

               Trooppista puuta koskeva vuoden 1994 kansainvälinen sopimus on voimassa 31 päivään joulukuuta 2006, ellei kansainvälinen trooppisen puun neuvosto päätä 46 artiklan 3 kohdan määräysten mukaisesti jatkaa sen voimassaoloa siihen asti, kunnes jatkosopimus tulee voimaan.

               (4)

               Sopimuksen voimassaolon jatkaminen on yhteisön edun mukaista.

               (5)

               Kansainvälisessä trooppisen puun neuvostossa esitettävä Euroopan yhteisön kanta olisi vahvistettava,

         ON PÄÄTTÄNYT SEURAAVAA:
   1 artikla
   Euroopan yhteisön kanta kansainvälisessä trooppisen puun neuvostossa on äänestää sen puolesta, että trooppista puuta koskevan vuoden 1994 kansainvälisen sopimuksen voimassaoloa jatketaan, kunnes vuoden 2006 jatkosopimus tulee väliaikaisesti tai lopullisesti voimaan.
   2 artikla
   Euroopan yhteisö pyrkii siihen, että kansainvälinen trooppisen puun neuvosto tekisi päätöksen, jonka tarkoituksena on trooppista puuta koskevan vuoden 1994 kansainvälisen sopimuksen voimassaolon jatkamisen rajoittaminen tai uudelleen tarkastelua koskevan lausekkeen laatiminen.

      Tehty Brysselissä 7 päivänä marraskuuta 2006.

            Neuvoston puolesta

            Puheenjohtaja

         E. HEINÄLUOMA

      (1)  Asiak. 12953/06 — KOM(2006) 469 lopullinen.

      (2)  EYVL L 208, 17.8.1996, s. 1.


title: 2012/483/EU: Komission päätös, annettu 20 päivänä elokuuta 2012 , uudesta määräajasta, johon mennessä on jätettävä tiettyjä Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun neljätoistavuotisen työohjelman puitteissa tutkittavia aineita koskeva asiakirja-aineisto (tiedoksiannettu numerolla C(2012) 5787)  ETA:n kannalta merkityksellinen teksti

text:
               22.8.2012

               FI

               Euroopan unionin virallinen lehti

               L 226/6

         KOMISSION PÄÄTÖS,
   annettu 20 päivänä elokuuta 2012,
   uudesta määräajasta, johon mennessä on jätettävä tiettyjä Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun neljätoistavuotisen työohjelman puitteissa tutkittavia aineita koskeva asiakirja-aineisto
   (tiedoksiannettu numerolla C(2012) 5787)
   (ETA:n kannalta merkityksellinen teksti)
   (2012/483/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B.

               (2)

               Tässä luettelossa on useita aineiden ja tuotetyyppien yhdistelmiä, joiden tarkasteluun ilmoitetut osallistujat ovat kaikki vetäytyneet pois uudelleentarkasteluohjelmasta tai joista niiden arviointiin määrätty esittelijäjäsenvaltio ei ollut vastaanottanut täydellistä asiakirja-aineistoa asetuksen (EY) N:o 1451/2007 9 artiklassa ja 12 artiklan 3 kohdassa vahvistettuun määräaikaan mennessä.

               (3)

               Komissio tiedotti asiasta jäsenvaltioille asetuksen (EY) N:o 1451/200711 artiklan 2 kohdan, 12 artiklan 1 kohdan sekä 13 artiklan 5 kohdan nojalla. Tämä tieto myös julkistettiin sähköisesti 17 päivänä tammikuuta 2011.

               (4)

               Kolmen kuukauden kuluessa kyseisen tiedon sähköisestä julkistamisesta useat yritykset ilmoittivat haluavansa osallistua joidenkin kyseisten aineiden ja tuotetyyppien tarkasteluun asetuksen (EY) N:o 1451/200712 artiklan 1 kohdan mukaisesti.

               (5)

               Tästä syystä olisi mainitun asetuksen 12 artiklan 3 kohdan toisen alakohdan mukaisesti vahvistettava uusi määräaika näitä aineita ja tuotetyyppejä koskevan asiakirja-aineiston toimittamiselle.

               (6)

               Tässä päätöksessä säädetyt toimenpiteet ovat biosidituotteita käsittelevän pysyvän komitean lausunnon mukaisia,

         ON HYVÄKSYNYT TÄMÄN PÄÄTÖKSEN:
   1 artikla
   Uusi määräaika liitteessä mainittuja aineita ja tuotetyyppejä koskevien asiakirja-aineistojen toimittamiselle on 30 päivä syyskuuta 2013.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 20 päivänä elokuuta 2012.

            Komission puolesta

         Janez POTOČNIK

            Komission jäsen

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE

         Aineet ja tuotetyypit, joita koskevan aineiston toimittamisen uusi määräaika on 30 päivä syyskuuta 2013

                  Nimi

                  EC-numero

                  CAS-numero

                  Tuote-tyyppi

                  Raportoiva jäsenvaltio

                  Triklosaani

                  222-182-2

                  3380-34-5

                  2

                  DK

                  Triklosaani

                  222-182-2

                  3380-34-5

                  7

                  DK

                  Triklosaani

                  222-182-2

                  3380-34-5

                  9

                  DK

                  2-fenoksietanoli

                  204-589-7

                  122-99-6

                  3

                  UK


title: Euroopan parlamentin ja neuvoston päätös (EU) 2016/253, annettu 25 päivänä marraskuuta 2015, joustovälineen varojen käyttöönotosta pakolaiskriisin edellyttämiä välittömiä taloudellisia toimenpiteitä varten

text:
               24.2.2016

               FI

               Euroopan unionin virallinen lehti

               L 47/6

         EUROOPAN PARLAMENTIN JA NEUVOSTON PÄÄTÖS (EU) 2016/253,
   annettu 25 päivänä marraskuuta 2015,
   joustovälineen varojen käyttöönotosta pakolaiskriisin edellyttämiä välittömiä taloudellisia toimenpiteitä varten
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 12 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Neuvoston asetuksen (EU, Euratom) N:o 1311/2013 (2) 11 artiklan nojalla joustovälineen varoja voidaan ottaa vuosittain käyttöön enintään 471 miljoonaa euroa (vuoden 2011 hintoina) sellaisten tarkasti määriteltyjen menojen rahoittamiseksi, joita ei voida kattaa yhden tai useamman muun otsakkeen enimmäismäärien rajoissa käytettävissä olevista määristä.

               (2)

               Kiireellisten määrärahatarpeiden vuoksi on tarpeen ottaa käyttöön merkittävä lisämäärä muuttoliike- ja pakolaiskriisin helpottamiseen tarkoitettujen toimenpiteiden rahoittamiseksi.

               (3)

               Sen jälkeen kun on tarkasteltu kaikkia mahdollisuuksia määrärahojen uudelleen kohdentamiseen otsakkeen 3 (Turvallisuus ja kansalaisuus) ja otsakkeen 4 (Globaali Eurooppa) sisällä siten, että menojen enimmäismäärä ei ylittyisi, on aiheellista ottaa joustovälineen varoista otsakkeen 3 enimmäismäärän ylittävä 1 506 miljoonan euron määrä ja otsakkeen 4 enimmäismäärän ylittävä 24 miljoonan euron määrä, jotta täydennetään Euroopan unionin varainhoitovuoden 2016 yleiseen talousarvioon otettua rahoitusta muuttoliike- ja pakolaisasioiden alalla toteutettavien toimenpiteiden rahoittamiseksi. Tähän olisi käytettävä joustovälineen aiemmilta varainhoitovuosilta 2014 ja 2015 peräisin olevia käyttämättä jääneitä vuosittaisia määriä.

               (4)

               Joustovälineen käyttöönottoa vastaavat maksumäärärahat olisi oletetun maksuprofiilin perusteella jaettava useiden varainhoitovuosien ajalle siten, että ne ovat arviolta 734,2 miljoonaa euroa vuonna 2016, 654,2 miljoonaa euroa vuonna 2017, 83 miljoonaa euroa vuonna 2018 ja 58,6 miljoonaa euroa vuonna 2019,

         OVAT HYVÄKSYNEET TÄMÄN PÄÄTÖKSEN:
   1 artikla
   1.   Otetaan joustovälineestä 1 506 miljoonaa euroa otsakkeeseen 3 (Turvallisuus ja kansalaisuus) ja 24 miljoonaa euroa otsakkeeseen 4 (Globaali Eurooppa) sisältyvinä maksusitoumusmäärärahoina Euroopan unionin varainhoitovuoden 2016 yleiseen talousarvioon.
   Määrärahat on tarkoitettu pakolaiskriisin hallintaa koskevien toimenpiteiden rahoittamiseen.
   2.   Joustovälineen käyttöönottoa vastaavat maksumäärärahat ovat oletetun maksuprofiilin perusteella seuraavat:

               a)

               734,2 miljoonaa euroa vuonna 2016;

               b)

               654,2 miljoonaa euroa vuonna 2017;

               c)

               83 miljoonaa euroa vuonna 2018;

               d)

               58,6 miljoonaa euroa vuonna 2019.

         Kunkin varainhoitovuoden määrät hyväksytään vuotuisen talousarviomenettelyn mukaisesti.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 25 päivänä marraskuuta 2015.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         N. SCHMIT

      (1)  EUVL C 373, 20.12.2013, s. 1.

      (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: 2008/144/EY: Neuvoston päätös, tehty 28 päivänä tammikuuta 2008 , pöytäkirjan tekemisestä Euroopan yhteisön ja sen jäsenvaltioiden sekä Kiinan kansantasavallan välisen meriliikennesopimuksen muuttamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen ottamiseksi huomioon

text:
               21.2.2008

               FI

               Euroopan unionin virallinen lehti

               L 46/37

         NEUVOSTON PÄÄTÖS,
   tehty 28 päivänä tammikuuta 2008,
   pöytäkirjan tekemisestä Euroopan yhteisön ja sen jäsenvaltioiden sekä Kiinan kansantasavallan välisen meriliikennesopimuksen muuttamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen ottamiseksi huomioon
   (2008/144/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Kiinan kansantasavallan välinen meriliikennesopimus, jäljempänä ‘sopimus’, allekirjoitettiin Brysselissä 6 päivänä joulukuuta 2002.

               (2)

               Pekingissä allekirjoitettiin 5 päivänä syyskuuta 2005 pöytäkirja sopimuksen muuttamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen ottamiseksi huomioon.

               (3)

               Vuoden 2005 liittymisasiakirjan 6 artiklan 2 kohdan mukaisesti Bulgaria ja Romania liittyvät sopimukseen neuvoston ja Kiinan kansantasavallan välisellä pöytäkirjalla.

               (4)

               Tarvittavat perustuslailliset ja institutionaaliset menettelyt on saatettu päätökseen, joten pöytäkirja olisi hyväksyttävä,

         ON PÄÄTTÄNYT SEURAAVAA:
   Ainoa artikla
   1.   Hyväksytään yhteisön puolesta pöytäkirja Euroopan yhteisön ja sen jäsenvaltioiden sekä Kiinan kansantasavallan välisen meriliikennesopimuksen muuttamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen ottamiseksi huomioon.
   Pöytäkirjan teksti (2) on tämän päätöksen liitteenä.
   2.   Neuvoston puheenjohtaja tekee Euroopan yhteisön ja sen jäsenvaltioiden puolesta pöytäkirjan 3 artiklassa edellytetyn ilmoituksen.

      Tehty Brysselissä 28 päivänä tammikuuta 2008.

            Neuvoston puolesta

            Puheenjohtaja

         D. RUPEL

      (1)  Lausunto annettu 5. heinäkuuta 2005 (EUVL C 157 E, 6.7.2006, s. 53).

      (2)  Katso tämän virallisen lehden sivu 38
    ---documentbreak---

               21.2.2008

               FI

               Euroopan unionin virallinen lehti

               L 46/38

         Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamista koskeva
   PÖYTÄKIRJA
   BELGIAN KUNINGASKUNTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’jäsenvaltiot’, joita edustaa Euroopan unionin neuvosto, ja
   EUROOPAN YHTEISÖ, jäljempänä ’yhteisö’, joita edustaa Euroopan unionin neuvosto,
   sekä
   KIINAN KANSANTASAVALLAN HALLITUS,
   jotka
   OTTAVAT HUOMIOON 1 päivänä toukokuuta 2004 tapahtuneen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisen Euroopan unioniin ja siten Euroopan yhteisöön,
   OVAT SOPINEET SEURAAVAA:
   1 artikla
   Tšekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta ovat Euroopan yhteisön ja sen jäsenvaltioiden sekä Kiinan kansantasavallan hallituksen välisen, 6 päivänä joulukuuta 2002 Brysselissä allekirjoitetun meriliikennesopimuksen, jäljempänä ’sopimus’, osapuolia.
   2 artikla
   Tähän pöytäkirjaan liitettävät sopimuksen latvian-, liettuan-, maltan-, puolan-, slovakin-, sloveenin-, tšekin-, unkarin- ja vironkieliset tekstit ovat todistusvoimaisia samoin edellytyksin kuin sopimuksen 14 artiklan mukaisesti laaditut muut kielitoisinnot.
   3 artikla
   Sopimuspuolet hyväksyvät tämän pöytäkirjan omia menettelyjään noudattaen. Se tulee voimaan samana päivänä kuin sopimus. Jos sopimuspuolet kuitenkin hyväksyvät tämän pöytäkirjan vasta sopimuksen voimaantulon jälkeen, pöytäkirja tulee voimaan päivänä, jona sopimuspuolet ovat ilmoittaneet toisilleen sisäisten hyväksyntämenettelyjen saattamisesta päätökseen.
   4 artikla
   Tämä pöytäkirja on laadittu Pekingissä viidentenä päivänä syyskuuta vuonna kaksituhattaviisi kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä, ja jokainen teksti on yhtä todistusvoimainen.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika tal-Poplu taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


Avis juridique important

|

31982D0755

82/755/Euratom: Komission päätös, tehty 2 päivänä kesäkuuta 1982, Yhteisen ydintutkimuskeskuksen (YTK) uudelleenjärjestelystä tehdyn päätöksen 71/57/Euratom muuttamisesta

Virallinen lehti nro L 319 , 16/11/1982 s. 0010 - 0011 Suomenk. erityispainos Alue 12 Nide 2 s. 0058  Espanjank. erityispainos: Luku 12 Nide 4 s. 0084  Ruotsink. erityispainos Alue 12 Nide 2 s. 0058  Portugalink. erityispainos: Luku 12 Nide 4 s. 0084

KOMISSION PÄÄTÖS,tehty 2 päivänä kesäkuuta 1982,Yhteisen ydintutkimuskeskuksen (YTK) uudelleenjärjestelystä tehdyn päätöksen 71/57/Euratom muuttamisesta (82/755/Euratom)EUROOPAN YHTEISÖJEN KOMISSIO, jokaottaa huomioon Euroopan ydinenergiayhteisön perustamissopimuksen ja erityisesti sen 8 artiklan,ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 16 artiklan,sekä katsoo, ettäkomissio teki 13 päivänä tammikuuta 1971 päätöksen 71/57/Euratom (), jota on viimeksi muutettu päätöksellä 75/241/Euratom (),komissio perusti 15 päivänä heinäkuuta 1981 tieteen, tutkimuksen ja kehityksen pääosaston, johon on yhdistetty Yhteinen tutkimuskeskus ja joka pyrkii uuteen strategiaan tutkimuksen ja kehityksen alalla, jakeskuksen palvelujen uudelleenjärjestely tieteen, tutkimuksen ja kehityksen alalla ei vaikuta Yhteisen tutkimuskeskuksen toimintatalousarvioon eikä tutkimuksen hyvälle toiminnalle tarvittavaan joustavuuteen,ON PÄÄTTÄNYT SEURAAVAA:1 artiklaMuutetaan päätös 71/57/Euratom seuraavasti:a)  Korvataan 1 artikla seuraavasti:"1 artiklaTieteen, tutkimuksen ja kehityksen pääosastoon kuuluva Yhteinen tutkimuskeskus (YTK) muodostuu komission yhteisön tutkimus- ja koulutusohjelmien toteuttamiseksi perustamista toimielimistä sekä sen toiminnalle tarpeellisista laitoksista."b)  Korvataan 2 artikla seuraavasti:"2 artiklaKeskuksen toimielimet ovat: P pääjohtaja, joka samalla hoitaa tieteen, tutkimuksen ja kehityksen pääosaston varapääjohtajan tehtäviä, P johtokunta, P tiedekomitea."c) Korvataan 3 artiklan kolmannen kohdan ensimmäinen luetelmakohta seuraavasti:" P valmistelee  P yhteisymmärryksessä tieteen, tutkimuksen ja kehityksen pääosaston kanssa  P ja toimittaa komissiolle keskuksen ohjelmaluonnokset ja niiden rahoitukseen liittyvät tekijät,"d)  Korvataan 4 artikla seuraavasti:"4 artiklaKomissioon perustetaan keskuksen johtokunta avustamaan keskuksen tutkimuksesta ja johdosta vastaavia komission jäseniä.Johtokunta koostuu korkean tason henkilöistä, jotka ovat yhteisöjen jäsenvaltioiden kansalaisia ja merkittävien tutkimuslaboratorioiden ja tiede- ja tekniikkaohjelmien johtamisen asiantuntijoita. Johtokunnassa on puheenjohtaja ja seitsemän jäsentä, jotka komissio on nimittänyt. Heidän toimikautensa on kolme vuotta, ja se voidaan uusia kerran yhtä pitkäksi toimikaudeksi.Keskuksen johtokunta kokoontuu periaatteessa kuusi kertaa vuodessa. Se neuvoo keskuksen pääjohtajaa seuraavilla alueilla:1)  meneillään olevien tutkimus- ja kehitysohjelmien toteuttaminen ja saatavilla olevien varojen myöntäminen näille ohjelmille;2)  uusia ohjelmia ja niiden toteuttamiseksi tarpeelliseksi arvioituja varoja koskevien ehdotusten laatiminen;3)  keskuksen henkilöstösuunnitelman laatiminen; korkeiden ura-alueiden (A1 ja A2 ja muut tärkeydeltään vastaavat nimitykset) toimenhaltijoiden palvelukseen ottaminen;4)  tärkeät investoinnit.Keskuksen pääjohtaja toimittaa tietoja johtokunnan sihteeristölle. Pääjohtaja asettaa johtokunnan käyttöön kaikki sen tehtävän suorittamiselle tarpeelliset tiedot.Puheenjohtaja vahvistaa asialistan jokaisessa istunnossa."e) Korvataan 6 artikla seuraavasti:"6 artikla1.  Keskuksen pääjohtaja laatii neuvoston säätämän yleisen politiikan sekä komission ja tieteen, tutkimuksen ja kehityksen pääosaston antamien yleisten suuntaviivojen pohjalta omalla vastuullaan ohjelmaluonnoksia keskuksen toiminta-aloille, jotka ovat läheisessä yhteydessä seuraavien osastojen kanssa: tiede- ja tekniikkapolitiikka, yhteensovittaminen ja yhteistyö kolmansien maiden kanssa, COST." 2.  Keskuksen johtokuntaa kuullaan näiden luonnosten osalta. 3.  Komissio tutkii sille jätetyt ohjelmaluonnokset yhteisön yleisten toimintaohjelmien ja talousarviotilanteen kannalta. Se tekee ehdotuksensa perustamissopimusten määräysten mukaisesti ja toimittaa ne neuvostolle."f)  Lisätään 7 artiklan 2 kohtaan sanan "komissiolle" jälkeen seuraava ilmaisu:"yhteisymmärryksessä tieteen, tutkimuksen ja kehityksen pääjohtajan kanssa".g)  Korvataan 8 artiklan sanat "yleiselle neuvoa-antavalle komitealle" sanoilla "keskuksen johtokunnalle".h)  Poistetaan 11 artikla.2 artiklaTämä päätös tulee voimaan 1 päivänä kesäkuuta 1982.Tehty Brysselissä 2 päivänä kesäkuuta 1982.Komission puolestaPuheenjohtajaGaston THORN() EYVL N:o L 16, 20.1.1971, s. 14() EYVL N:o L 98, 19.4.1975, s. 41


title: Komission päätös (EU) 2015/810, annettu 23 päivänä tammikuuta 2015, tukiohjelmasta SA.20326 (2013/C) (ex 2012/NN), jonka Belgia on toteuttanut (tiedoksiannettu numerolla C(2015) 130) (ETA:n kannalta merkityksellinen teksti)

text:
               23.5.2015

               FI

               Euroopan unionin virallinen lehti

               L 128/21

         KOMISSION PÄÄTÖS (EU) 2015/810,
   annettu 23 päivänä tammikuuta 2015,
   tukiohjelmasta SA.20326 (2013/C) (ex 2012/NN), jonka Belgia on toteuttanut

         (tiedoksiannettu numerolla C(2015) 130)

   (Ainoastaan hollannin- ja ranskankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon sopimuksen Euroopan unionin toiminnasta ja erityisesti sen 108 artiklan 2 kohdan ensimmäisen alakohdan (1),
   ottaa huomioon sopimuksen Euroopan talousalueesta ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut asianomaisia esittämään huomautuksensa (2) ja ottanut huomioon nämä huomautukset,
   sekä katsoo seuraavaa:
   1.   MENETTELY

               (1)

               Euroopan komissio ilmoitti 7 päivänä lokakuuta 2011 päivätyllä kirjeellä Belgian viranomaisille aloittavansa tutkinnan, joka koskee tukiohjelmaa N 649/2005 (Osittainen vapautus ennakonpidätyksestä T&K-toimien hyväksi), jäljempänä ’tukiohjelma’.

               (2)

               Komissio pyysi lisätietoja tukiohjelman täytäntöönpanosta 7 päivänä lokakuuta 2011, 2 päivänä helmikuuta 2012 ja 6 päivänä tammikuuta 2013 päivätyillä kirjeillä. Se pyysi Belgian viranomaisia erityisesti toimittamaan sille luettelon yrityksistä, jotka ovat vuosina 2009 ja 2010 saaneet tukea yli 200 000 euroa. Belgian viranomaiset vastasivat 17 päivänä marraskuuta 2011, 2 päivänä toukokuuta 2012, 4 päivänä kesäkuuta 2012 ja 23 päivänä toukokuuta 2013 päivätyillä kirjeillä.

               (3)

               Komissio ja Belgian viranomaiset myös pitivät kokouksen 13 päivänä kesäkuuta 2013.

               (4)

               Komissio ilmoitti 4 päivänä joulukuuta 2013 päivätyllä kirjeellä Belgialle päätöksestään, jäljempänä ’menettelyn aloittamista koskeva päätös’ (3), aloittaa Euroopan unionin toiminnasta tehdyn sopimuksen, jäljempänä ’SEUT-sopimus’, 108 artiklan 2 kohdan mukainen menettely, jäljempänä ’muodollinen tutkintamenettely’.

               (5)

               Belgian viranomaiset esittivät huomautuksia ja vastauksia menettelyn aloittamista koskevassa päätöksessä esitettyihin kysymyksiin 3 päivänä maaliskuuta, 1 päivänä huhtikuuta sekä 4 ja 27 päivänä heinäkuuta 2014 päivätyillä kirjeillä. Ne täydensivät näitä tietoja 17 päivänä syyskuuta, 17 päivänä lokakuuta ja 21 päivänä marraskuuta 2014 päivätyillä sähköpostiviesteillä. Komissiolla oli 21 päivänä marraskuuta 2014 hallussaan kaikki tiedot, joita se tarvitsi tarkastellakseen tukiohjelman soveltuvuutta sisämarkkinoille.

               (6)

               Yritys D39S SPRL esitti huomautuksia 9 päivänä huhtikuuta 2014. Komissio toimitti nämä huomautukset Belgian viranomaisille 16 päivänä toukokuuta 2014 päivätyllä kirjeellä. Viranomaiset eivät kommentoineet niitä.

         2.   TOIMENPITEEN KUVAUS

   2.1   Toimenpiteen tavoite

               (7)

               Tukiohjelma hyväksyttiin 4 päivänä heinäkuuta 2006 tehdyllä komission päätöksellä K(2006) 2941 lopullinen (4), jäljempänä ’päätös’.

               (8)

               Tukiohjelmaan sisältyi seuraavat kolme toimenpidettä:

                           a)

                           Yhteistyössä yliopistojen tai korkeakoulujen kanssa toteutettavissa tutkimushankkeissa työskentelevien tutkijoiden palkkaamista koskeva vapautus, jäljempänä ’toimenpide 1’, jossa myönnettiin 50 prosentin vapautus ennakonpidätyksestä yrityksille, jotka maksoivat palkkaa Euroopan talousalueelle sijoittautuneiden yliopistojen tai korkeakoulujen kanssa tehtyjen kumppanuussopimusten täytäntöönpanemiseksi toteutetuissa tutkimushankkeissa työskenteleville tutkijoille (5). Toimenpiteen 1 määrärahoiksi arvioitiin 34 miljoonaa euroa.

                           b)

                           Tietyn tutkinnon suorittaneiden tutkijoiden palkkaamista koskeva vapautus, jäljempänä ’toimenpide 2’, jossa myönnettiin 25 prosentin vapautus ennakonpidätyksestä yrityksille, jotka maksoivat palkkaa tietyn tieteellisen tutkinnon suorittaneille tutkijoille (6). Toimenpiteen 2 määrärahoiksi arvioitiin 62 miljoonaa euroa.

                           c)

                           Vapautus Young Innovative Companies -yritysten (nuorten innovatiivisten yritysten) hyväksi, jäljempänä ’toimenpide 3’, jossa myönnettiin 50 prosentin vapautus ennakonpidätyksestä yrityksille, jotka kuuluvat Young Innovative Companies -yrityksiin ja maksavat palkkaa tutkimushenkilöstölle (7). Toimenpiteen 3 määrärahoiksi arvioitiin 20 miljoonaa euroa.

               (9)

               Ennakonpidätys on vero, jonka työnantaja pidättää suoraan työntekijöille maksettavasta palkasta ja suorittaa valtiolle. Johdanto-osan 8 kappaleessa mainituissa kolmessa toimenpiteessä asianomaiset yritykset vapautetaan osittain johdanto-osan 8 kappaleen a ja b alakohdassa mainittujen tutkijoiden ja c alakohdassa mainitun tutkimushenkilöstön palkoista suoritettavien ennakonpidätysten maksamisesta.

               (10)

               Komissio katsoi päätöksessä, että toimenpiteet 1 ja 2 olivat yleisiä toimenpiteitä eivätkä näin ollen muodostaneet SEUT-sopimuksen 107 artiklan 1 kohdassa tarkoitettuja valtiontukia.

               (11)

               Sen sijaan toimenpidettä 3 pidettiin SEUT-sopimuksen 107 artiklan 1 kohdassa tarkoitettuna valtiontukena, ja sen katsottiin tarkastelun perusteella soveltuvan komission asetuksessa (EY) N:o 70/2001 (8) esitettyjen perusteiden mukaisesti sisämarkkinoille.

               (12)

               Asetuksen (EY) N:o 70/2001 5 a artiklassa määritellään tutkimus- ja kehitystyöhön myönnettävään tukeen sovellettavat säännöt. Toimenpide 3 on katsottu T&K-hankkeille myönnetyksi tueksi, jossa tukikelpoisia kustannuksia ovat tutkimushankkeeseen palkatusta henkilöstöstä aiheutuvat menot (9). Tuen enimmäisintensiteetti on 35 prosenttia eli kilpailua edeltäville kehittämishankkeille myönnettävään tukeen sovellettava enimmäisintensiteetti (10).

         2.2   Muodollisen tutkintamenettelyn aloittamisen syyt

               (13)

               Tutkinnassa tuli esiin sääntöjenvastaisuuksia, jotka liittyivät toimenpiteen 3 oikeusperustana olevaan Belgian lainsäädäntöön ja sen täytäntöönpanoon. Komissio aloitti näin ollen muodollisen tutkintamenettelyn seuraavista syistä:

                           a)

                           Belgia ei ollut säätänyt toimenpiteistä, jotka olivat tarpeen sen lainsäädännön saattamiseksi unionin oikeuden mukaiseksi. Kansallisen lainsäädännön asiaa koskevissa säännöksissä ei mainittu mitenkään unionin sääntelyssä vahvistettuja tutkimusluokkia. Tilanne korjattiin vasta kesäkuussa 2013 (11).

                           b)

                           Belgia ei ollut muuttanut tukiohjelmaa ennen 1 päivää tammikuuta 2008 saattaakseen sen komission ehdottamien ja sen itsensä hyväksymien (12) asianmukaisten toimenpiteiden mukaiseksi.

                           c)

                           Belgia ei ollut ilmoittanut komissiolle tukiohjelman muutoksista tai jatkamisesta, joten se pani täytäntöön säännönvastaisia tukia (13), ja

                           d)

                           Belgia ei ollut esittänyt valtiontukien valvonnan yhteydessä tarpeeksi tietoja yksittäin maksetuista tuista.

               (14)

               Komissio esitti menettelyn aloittamista koskevassa päätöksessä epäilyjä myös oikeusperustasta, jota sovellettiin tukiohjelman osana sääntöjenvastaisesti myönnettyjen tukien sisämarkkinoille soveltumista koskevaan arviointiin. Se totesi mainitun päätöksen johdanto-osan 40 kappaleessa, että tukia olisi syytä arvioida tutkimus- ja kehitystyöhön sekä innovaatiotoimintaan myönnettävää valtiontukea koskevien yhteisön puitteiden (14), jäljempänä ’T&K&I-puitteet’, mukaisesti.

         3.   BELGIAN VIRANOMAISET HUOMAUTUKSET

               (15)

               Belgian viranomaiset tunnustivat valtiontukien valvonnan yhteydessä, ettei kansalliseen lainsäädäntöön ole lisätty viittausta johdanto-osan 13 kappaleen a alakohdassa mainittuihin tutkimusluokkiin, eikä tukiohjelmaan tehdyistä muutoksista tai tukiohjelman jatkamisesta 4 päivän heinäkuuta 2011 jälkeiseksi ajaksi ole ilmoitettu, sillä muutokset on viranomaisten mukaan tehty päätöksen hengessä.

               (16)

               Belgian viranomaiset toimittivat 3 päivänä maaliskuuta ja 1 päivänä huhtikuuta 2014 päivätyissä kirjeissä luettelon yrityksistä, jotka oli vapautettu ennakonpidätyksestä vuosina 2006–2013 (viimeisimmät saatavilla olevat verotiedot). Tukiohjelmasta hyötyi koko tänä aikana 231 yritystä.

               (17)

               Belgian viranomaiset ilmoittivat 3 päivänä maaliskuuta 2014 päivätyssä kirjeessään myös tarkastelevansa, oliko tukiohjelma komission asetuksen (EU) N:o 651/2014 (15) ja erityisesti sen tutkimus- ja kehityshankkeisiin myönnettävää tukea koskevan 25 artiklan mukainen. Belgian viranomaiset eivät ole toimittaneet komissiolle tarkastelunsa tuloksia.

         4.   KOLMANSIEN OSAPUOLTEN HUOMAUTUKSET

               (18)

               D39S on elektroniikan ja televiestinnän aloilla toimiva tutkimus- ja kehittämiskeskus. Se katsoo, että vapautus ennakonpidätyksestä on merkittävä etu, jonka avulla uudet innovaatioyritykset pystyvät palkkaamaan lisää henkilöstöä. Se on vapautuksen avulla kyennyt lisäämään tutkimus- ja kehittämistoimintaansa ja vastaamaan samalla nopeasti kysyntään markkinoilla.

         5.   TUEN ARVIOINTI

   5.1   SEUT-sopimuksen 107 artiklan 1 kohdassa tarkoitetun valtiontuen olemassaolo

               (19)

               SEUT-sopimuksen 107 artiklan 1 kohdan mukaan ”jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan”.

               (20)

               Jäsenvaltion toteuttaman kansallisen toimenpiteen katsominen valtiontueksi edellyttää seuraavien kumulatiivisten edellytysten täyttymistä: i) toimenpide tarjoaa taloudellista etua tuensaajalle; ii) etu on peräisin valtiolta; iii) etu on valikoiva ja iv) toimenpide vääristää tai uhkaa vääristää kilpailua ja vaikuttaa jäsenvaltioiden väliseen kauppaan.

               (21)

               Young Innovative Companies -yrityksille myönnetty vapautus ennakonpidätyksestä on verotoimenpide, joka rahoitetaan valtion varoista. Se koskee ainoastaan niitä yrityksiä, jotka ovat Young Innovative Company -yritysten määritelmän mukaisia, eli se on valikoiva. Toimenpiteellä osallistutaan kyseisten yritysten tutkimus- ja kehittämismenojen rahoittamiseen, joten sillä tarjotaan niille taloudellista etua. Koska tuensaajayritykset toimivat markkinoilla, joilla käydään EU:n sisäistä kauppaa, toimenpide saattaa vaikuttaa jäsenvaltioiden väliseen kilpailuun ja kauppaan.

               (22)

               Tukiohjelma katsottiin päätöksessä näin ollen valtiontueksi (16). Belgian viranomaiset eivät kyseenalaistaneet tätä näkemystä valvonnan yhteydessä.

         5.2   Tuen sääntöjenmukaisuus

               (23)

               Komissio totesi menettelyn aloittamista koskevassa päätöksessä, että koska Belgia ei ilmoittanut ennakonpidätyksestä myönnetyn vapautuksen osuuden kasvusta (lisäys 50 prosentista 75 prosenttiin talouden elpymisestä 27 päivänä maaliskuuta 2009 annetulla lailla ja 75 prosentista 80 prosenttiin verotusta, rahoitusta ja kestävää kehitystä koskevista säännöksistä 17 päivänä kesäkuuta 2013 annetulla lailla) eikä tukiohjelman jatkamisesta 4 päivästä heinäkuuta 2011 alkaen (päätöksen mukainen kesto oli alun perin viisi vuotta), sen täytäntöönpanemat tuet olivat sääntöjenvastaisia. Belgia ei vastustanut tätä arviota, ja se toimitti muodollisen tutkintamenettelyn aikana tuensaajayritysten tukiohjelmasta saamista tuista tietoja, jotka olivat komissiolle välttämättömiä sisämarkkinoille soveltumisen arviointia varten.

         5.3   Tuen sisämarkkinoille soveltuvuuden arviointi

               (24)

               Komissio oli todennut menettelyn aloittamista koskevan päätöksen johdanto-osan 40 kappaleessa, että tukiohjelman soveltuvuutta sisämarkkinoille oli arvioitava T&K&I-puitteiden mukaisesti. Kysymys sovellettavasta artiklasta jätettiin auki; mahdollisia ovat T&K-hankkeisiin annettavaa tukea koskevat säännökset (T&K&I-puitteiden 5.1 kohta) ja nuorille innovatiivisille yrityksille annettavaa tukea koskevat säännökset (T&K&I-puitteiden 5.4 kohta), sillä tukiohjelma vaikuttaa olevan suunnattu tämäntyyppisille yrityksille.

         5.3.1   Menetelmät

               (25)

               Kuten johdanto-osan (16) kappaleessa on mainittu, Belgian viranomaisten mukaan tukiohjelmasta on hyötynyt koko tarkasteluaikana 231 yritystä. Arvioinnissa tulivat esiin seuraavat seikat:

                           a)

                           Koko tarkasteluaikana 183 yritystä sai tukea alle 200 000 euroa kolmen vuoden jaksoa kohti. Koska nämä tuet kuuluvat vähämerkityksistä tukea koskevan komission asetuksen (EY) N:o 1998/2006 (17) soveltamisalaan, niitä ei ole otettu huomioon tässä tarkastelussa.

                           b)

                           Lopuista 48 yrityksestä, jotka ovat saaneet tukea yli 200 000 euroa, tehtiin perusteellinen tarkastelu. Belgian viranomaiset ilmoittivat näistä yrityksistä

                                       —

                                       tutkimusluokat, joihin tuensaajayritysten toteuttamat hankkeet kuuluivat (T&K&I-puitteiden 5.1 kohdassa esitettyjen edellytysten noudattamisen tarkistamiseksi);

                                       —

                                       tuki-intensiteetin laskemismenetelmän sekä esimerkkejä siitä (T&K&I-puitteiden 5.1 kohdassa esitettyjen edellytysten noudattamisen tarkistamiseksi);

                                       —

                                       kunkin yrityksen perustamispäivän (ensimmäisen T&K&I-puitteiden 5.4 kohdassa esitetyn edellytyksen noudattamisen tarkistamiseksi);

                                       —

                                       tutkimus- ja kehitystyöhön käytettyjen menojen osuuden (toisen T&K&I-puitteiden 5.4 kohdassa esitetyn edellytyksen noudattamisen tarkistamiseksi);

                                       —

                                       kunkin yrityksen saamasta kokonaismäärästä osuuden, joka kuuluu toimenpiteeseen 3 (eli joka katsotaan valtiontueksi) sekä toimenpiteisiin 1 ja 2 (kolmannen T&K&I-puitteiden 5.4 kohdassa esitetyn edellytyksen noudattamisen tarkistamiseksi).

               (26)

               Viimeksi mainitun tiedon (toimenpiteen 3 osuus saatujen tukien kokonaismäärästä) analysoinnin ansiosta tarkastelun kohdealuetta voitiin supistaa, sillä mainittu määrä oli pienempi kuin Belgian viranomaisten ilmoittama kokonaismäärä (tukiohjelmasta saatu kokonaismäärä). Johdanto-osan 25 kappaleen b alakohdassa mainituista 48 yrityksestä 14 sai toimenpiteen 3 osana tukea yli 200 000 euroa koko tarkasteluaikana.

         5.3.2   Arviointi suhteessa T&K-hankkeisiin annettavaa tukea koskeviin säännöksiin (T&K&I-puitteiden 5.1 kohta)

               (27)

               T&K&I-puitteiden 5.1 kohdassa esitetään perusteet, joiden mukaan T&K-hankkeille annettavien tukien voidaan katsoa soveltuvan sisämarkkinoille:

                           a)

                           5.1.1 kohdan mukaan ”tutkimushankkeen tuetun osan on kuuluttava kokonaan vähintään yhteen seuraavista tutkimusluokista: perustutkimus, teollinen tutkimus tai kokeellinen kehittäminen”.
                           Maaliskuun 23 päivänä 2014 annetussa kuninkaan asetuksessa (18) todetaan, että Service public fédéral de Programmation Politique scientifique -viranomaiselle on annettu asiaa koskevissa ohjeissa tehtäväksi tarkistaa hankekuvaukset niistä tutkimus- ja kehittämishankkeista tai -ohjelmista, josta pyydetään lausuntoa, ja varmistaa näin, että ne kuuluvat T&K&I-puitteissa ja lainsäädännössä tarkoitettuihin tutkimusluokkiin. Belgian viranomaiset toimittivat kuvauksen kaikkien perusteellisen tarkastelun kohteena olleiden 48 yrityksen tutkimus- ja kehittämistoiminnasta sekä näiden hankkeiden tutkimusluokasta. Komissio havaitsi, että kaikki hankkeet kuuluivat johonkin T&K&I-puitteissa vahvistetuista kolmesta luokasta ja totesi, että puitteiden 5.1.1 kohdan edellytys täyttyi.

                           b)

                           T&K&I-puitteiden 5.1.2 kohdassa esitetään tuen perusintensiteetit (25 prosenttia kokeellisen kehittämisen osalta), joita voidaan tietyissä tapauksissa korottaa, erityisesti kun tuki myönnetään pk-yrityksille (T&K&I-puitteiden 5.1.3 kohdan a alakohta).
                           Belgian viranomaiset toimittivat 3 päivänä maaliskuuta 2014 päivätyssä kirjeessään lisätietoja kahdesta korotuksesta, joilla vapautus ennakonpidätyksestä korotettiin 80 prosenttiin, ja erityisesti päätöksessä vahvistettujen tuki-intensiteettien noudattamisesta. Belgian viranomaiset osoittivat komission päätöksessä esittämää laskentamenetelmää soveltamalla, että kun vapautus ennakonpidätyksestä korotettiin 80 prosenttiin, tuen enimmäisintensiteetti oli 28,28 prosenttia. Viranomaiset toimittivat tietoja myös perusteellisen tarkastelun kohteena olleiden yritysten tuki-intensiteeteistä. Komissio totesi niiden noudattavan T&K&I-puitteiden 5.1.3 kohtaa, jonka mukaan keskisuurten yritysten tuki-intensiteetti on enintään 35 prosenttia ja pienten yritysten enintään 45 prosenttia, kun kyseessä on kokeellinen kehittäminen. Intensiteettiä korotetaan, jos työ on perustutkimusta tai teollista tutkimusta.

                           c)

                           T&K&I-puitteiden 5.1.4 kohdassa esitetään tukikelpoiset kustannukset. Komissio oli todennut menettelyn aloittamista koskevan päätöksen johdanto-osan 16 kappaleessa, että kansallisen lainsäädännön asiaa koskevissa säännöksissä mainittiin ne henkilöstöluokat, joille vapautus voitiin myöntää, mutta ei tietoja, joiden perusteella verohallinto voisi tarkistaa, että kyseinen henkilöstö työskentelee tutkimus- ja kehittämishankkeessa.
                           Maaliskuun 23 päivänä 2014 annetussa kuninkaan asetuksessa säädetään, että vastedes Service public fédéral de Programmation Politique scientifique on kutakin tapausta tarkastellessaan vastuussa myös niiden tietojen tarkistamisesta, jotka osoittavat työntekijän olevan palkattuna tutkimus- tai kehittämishankkeeseen tai -ohjelmaan, tukea pyytäneiden yritysten toimittamien todisteiden perusteella. Komissio totesi, että asiaa koskeva kansallinen lainsäädäntö ja se, miten Belgian viranomaiset ovat lainsäädäntöä soveltaneet, ovat T&K&I-puitteiden 5.1.4 kohdan mukaiset.
                           Belgian viranomaiset kuvailivat perusteellisen tarkastelun kohteena olleiden 48 yrityksen kehittämiä hankkeita ja ilmoittivat henkilöstömäärän ja -tyypin, jonka perusteella vapautus oli myönnetty.

               (28)

               Komissio katsoo edellä esitetyn perusteella, että toimenpiteen 3 puitteissa maksetut tuet ovat T&K&I-puitteiden 5.1 kohdan mukaiset.

         5.3.3   Arviointi suhteessa nuorille innovatiivisille yrityksille annettavaa tukea koskeviin säännöksiin (T&K&I-puitteiden 5.4 kohta)

               (29)

               Komissio totesi menettelyn aloittamista koskevassa päätöksessä, että ”nuorille innovatiivisille yrityksille myönnettävää tukea koskevan ohjelman sääntöjenmukaisuutta on pyritty tarkastelemaan myös tällaisille yrityksille myönnettävää tukea koskevan T&K&I-puitteiden 5.4 kohdan perusteella” (johdanto-osan 46 kappale). Komissio epäili myös, noudattivatko kaikki tuensaajayritykset kaikkia 5.4 kohdassa lueteltuja perusteita (luokittelu pieneksi yritykseksi, ikä, tutkimukseen ja kehittämiseen käytettyjen menojen osuus, tuen määrä).

               (30)

               Belgian viranomaisten toimittamien tietojen arviointi osoitti, että vuoden 2013 lopussa ainoastaan kaksi yritystä oli kaikkien T&K&I-puitteiden 5.4 kohdassa lueteltujen perusteiden mukaisia (ja samalla myös 5.1 kohdassa esitettyjen perusteiden mukaisia).

               (31)

               Näin ollen komissio toteaa, että sovellettava oikeusperusta on T&K&I-puitteiden 5.1 kohta, joka koskee T&K-hankkeisiin annettavaa tukea.

         5.3.4   Tukiohjelman soveltuvuus sisämarkkinoille 1 päivästä heinäkuuta 2014

               (32)

               T&K&I-puitteiden eli tukiohjelman soveltuvuutta koskevan arvioinnin perustan voimassaolo päättyi 30 päivänä kesäkuuta 2014.

               (33)

               Tukiohjelma saattaa kuulua 1 päivästä heinäkuuta 2014 yleisessä ryhmäpoikkeusasetuksessa tarkoitetun poikkeuksen piiriin, jos 1 luvussa esitetyt perusteet täyttyvät ja 25 artiklassa esitettyjä edellytyksiä (tutkimus- ja kehitystyöhön sekä innovaatiotoimintaan myönnettävä tuki) noudatetaan. Belgian viranomaisia pyydetään tiedottamaan komissiolle arviointinsa tuloksista ja tarvittaessa ilmoittamaan tukiohjelman jatkamisesta.

         6.   PÄÄTELMÄT

               (34)

               Komissio toteaa, että Belgia on toteuttanut tukiohjelman sääntöjenvastaisesti ja rikkonut sen vuoksi SEUT-sopimuksen 108 artiklan 3 kohtaa. Komissio kuitenkin katsoo edellä esitetyn perusteella, että tukiohjelman soveltamisen jatkaminen 4 päivän heinäkuuta 2011 jälkeen sekä Belgian viranomaisten tukiohjelmaan tekemät muutokset soveltuvat 30 päivään kesäkuuta 2014 asti sisämarkkinoille SEUT-sopimuksen 107 artiklan 3 kohdan c alakohdan nojalla,

         ON HYVÄKSYNYT TÄMÄN PÄÄTÖKSEN:
   1 artikla
   Belgian toteuttama osittainen vapautus ennakonpidätyksestä Young Innovative Companies -yritysten hyväksi soveltuu 30 päivään kesäkuuta 2014 asti sisämarkkinoille SEUT-sopimuksen 107 artiklan 3 kohdan c alakohdan nojalla.
   2 artikla
   Tämä päätös on osoitettu Belgian kuningaskunnalle.

      Tehty Brysselissä 23 päivänä tammikuuta 2015.

            Komission puolesta

         Margrethe VESTAGER

            Komission jäsen

      (1)  EY:n perustamissopimuksen 87 artiklasta tuli 1 päivänä joulukuuta 2009 Euroopan unionin toiminnasta tehdyn sopimuksen (SEUT-sopimuksen) 107 artikla ja perustamissopimuksen 88 artiklasta SEUT-sopimuksen 108 artikla. Asiasisällöltään nämä kaksi määräyskokonaisuutta ovat samanlaiset. Tässä päätöksessä SEUT-sopimuksen 107 ja 108 artiklaan tehtyjä viittauksia on tarvittaessa pidettävä viittauksina EY:n perustamissopimuksen 87 ja 88 artiklaan. SEUT-sopimuksessa on myös tehty eräitä terminologiaa koskevia muutoksia, esimerkiksi ”yhteisö” on korvattu ”unionilla”, ”yhteismarkkinat””sisämarkkinoilla” ja ”Euroopan yhteisöjen ensimmäisen oikeusasteen tuomioistuin””unionin yleisellä tuomioistuimella”. Tässä päätöksessä käytetään SEUT-sopimuksen mukaista terminologiaa.

      (2)  EUVL C 69, 7.3.2014, s. 122.

      (3)  Katso alaviite 2.

      (4)  EUVL C 209, 31.8.2006, s. 10.

      (5)  Ks. 4 päivänä heinäkuuta 2006 tehdyn päätöksen johdanto-osan 5 kappale.

      (6)  Ks. edellä mainitun 4 päivänä heinäkuuta 2006 tehdyn päätöksen johdanto-osan 8 kappale.

      (7)  Ks. edellä mainitun 4 päivänä heinäkuuta 2006 tehdyn päätöksen johdanto-osan 12 kappale.

      (8)  Komission asetus (EY) N:o 70/2001, annettu 12 päivänä tammikuuta 2001, Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen (EYVL L 10, 13.1.2001, s. 33).

      (9)  Ks. edellä mainitun päätöksen johdanto-osan 26 kappale.

      (10)  Ks. 5 a artiklan 3 kohdan c alakohta asetuksen (EY) N:o 70/2001, sellaisena kuin se on muutettuna komission asetuksella (EY) N:o 364/2004, annettu 25 päivänä helmikuuta 2004, komission asetuksen (EY) N:o 70/2001 muuttamisesta sen soveltamisalan laajentamiseksi koskemaan tukea tutkimus- ja kehitystyöhön (EUVL L 63, 28.2.2004, s. 22).

      (11)  Ks. menettelyn aloittamista koskevan päätöksen johdanto-osan 17 kappale ja sitä seuraavat kappaleet.

      (12)  Brysselin aluehallituksen 22 päivänä helmikuuta 2008 päivätty kirje, Vallonian aluehallituksen 17 päivänä maaliskuuta 2008 päivätty kirje ja Flanderin aluehallituksen 3 päivänä heinäkuuta 2007 päivätty kirje.

      (13)  Menettelyn aloittamista koskeva päätös, johdanto-osan 22–27 kappale.

      (14)  EUVL C 323, 30.12.2006, s. 1.

      (15)  Komission asetus (EU) N:o 651/2014, annettu 17 päivänä kesäkuuta 2014, tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti (EUVL L 187, 26.6.2014, s. 1).

      (16)  Ks. edellä mainitun 4 päivänä heinäkuuta 2006 tehdyn päätöksen johdanto-osan 21 kappale.

      (17)  Komission asetus (EY) N:o 1998/2006, annettu 15 päivänä joulukuuta 2006, perustamissopimuksen 87 ja 88 artiklan soveltamisesta vähämerkityksiseen tukeen (EUVL L 379, 28.12.2006, s. 5).

      (18)  Arrêté royal du 23 mars 2014 modifiant, en matière de dispense de versement du précompte professionnel, l'AR/CIR 92 en exécution de l'article 275 § 2 et 3 du Code des impôts sur les revenus 1992. Moniteur Belge, 31. maaliskuuta 2014.


title: 2014/811/EU: Euroopan parlamentin ja neuvoston päätös, annettu 22 päivänä lokakuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/002 BE/Carsid, Belgia)

text:
               20.11.2014

               FI

               Euroopan unionin virallinen lehti

               L 333/9

         EUROOPAN PARLAMENTIN JA NEUVOSTON PÄÄTÖS,
   annettu 22 päivänä lokakuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/002 BE/Carsid, Belgia)

      (2014/811/EU)

   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (1) ja erityisesti sen 12 artiklan 3 kohdan,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (2) ja erityisesti sen 23 artiklan toisen kohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (3) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (4) ja erityisesti sen 13 kohdan,
   ottavat huomioon Euroopan komission ehdotuksen
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten asetuksen (EU, Euratom) N:o 1311/2013 12 artiklassa säädetään.

               (3)

               Belgia esitti 2 päivänä huhtikuuta 2013 hakemuksen EGR:n varojen käyttöönottamiseksi yrityksen Carsid SA työntekijävähennysten vuoksi ja toimitti sitä täydentäviä lisätietoja 4 päivään heinäkuuta 2014 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 911 934 euroa.

               (4)

               Tämän vuoksi EGR:stä olisi otettava käyttöön varoja rahoitustuen antamiseksi Belgian hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 911 934 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 22 päivänä lokakuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         B. DELLA VEDOVA

      (1)  EUVL L 406, 30.12.2006, s. 1.

      (2)  EUVL L 347, 20.12.2013, s. 855.

      (3)  EUVL L 347, 20.12.2013, s. 884.

      (4)  EUVL C 373, 20.12.2013, s. 1.


Avis juridique important

|

32001D0462

2001/462/EY,EHTY: Komission päätös, tehty 23 päivänä toukokuuta 2001, tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista (ETA:n kannalta merkityksellinen teksti) (tiedoksiannettu numerolla K(2001) 1461)

Virallinen lehti nro L 162 , 19/06/2001 s. 0021 - 0024

Komission päätös,tehty 23 päivänä toukokuuta 2001,tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista(tiedoksiannettu numerolla K(2001) 1461)(ETA:n kannalta merkityksellinen teksti)(2001/462/EY, EHTY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan hiili- ja teräsyhteisön perustamissopimuksen,ottaa huomioon Euroopan talousalueesta tehdyn sopimuksen,ottaa huomioon komission työjärjestyksen(1) ja erityisesti sen 20 artiklan,sekä katsoo seuraavaa:(1) Osapuolten, joita asia koskee, ja kolmansien oikeus tulla kuulluiksi ennen niiden etuihin vaikuttavien lopullisten päätösten tekemistä on perusperiaate yhteisön oikeudessa. Tämä oikeus vahvistetaan myös yrityskeskittymien valvonnasta 21 päivänä joulukuuta 1989 annetussa neuvoston asetuksessa (ETY) N:o 4064/89(2), sellaisena kuin se on viimeksi muutettuna asetuksella (EY) N:o 1310/97(3), kuulemisesta tietyissä EY:n perustamissopimuksen 85 ja 86 artiklan mukaisissa menettelyissä 22 päivänä joulukuuta 1998 annetussa komission asetuksessa (EY) N:o 2842/98(4) ja yrityskeskittymien valvonnasta annetussa neuvoston asetuksessa (ETY) N:o 4064/89 säädetyistä ilmoituksista, määräajoista ja kuulemisista 1 päivänä maaliskuuta 1998 annetussa komission asetuksessa (EY) N:o 447/98(5).(2) Komission on varmistettava, että kyseinen oikeus taataan kilpailuasioita koskevissa komission menettelyissä ottaen erityisesti huomioon Euroopan unionin perusoikeuskirja(6).(3) Hallinnollisten menettelyjen toimittaminen olisi sen vuoksi annettava tehtäväksi riippumattomalle, kilpailuasioissa kokeneelle henkilölle, jonka on oltava luotettava, jotta hän voi omalta osaltaan vaikuttaa menettelyjen objektiivisuuteen, avoimuuteen ja tehokkuuteen.(4) Komissio on perustanut tätä varten kuulemismenettelyistä vastaavan neuvonantajan tehtävän vuonna 1982 ja vahvistanut tehtävän toimivaltuudet komissiossa kilpailun alalla pidettävistä kuulemismenettelyistä vastaavan neuvonantajan toimivaltuuksista 12 päivänä joulukuuta 1994 tehdyllä komission päätöksellä 94/810/EHTY, EY(7).(5) Kuulemismenettelystä vastaavan neuvonantajan asemaa on edelleen vahvistettava ja toimivaltuuksia mukautettava ja vahvistettava ottaen huomioon kilpailuoikeuden kehitys.(6) Kuulemismenettelystä vastaavan neuvonantajan riippumattomuuden varmistamiseksi hänet olisi hallinnollisesti liitettävä kilpailusta vastaavan komission jäsenen alaisuuteen. Avoimuutta kuulemismenettelystä vastaavan neuvonantajan nimityksen, nimityksen päättymisen ja siirron suhteen olisi lisättävä.(7) Kuulemismenettelystä vastaava neuvonantaja olisi nimitettävä Euroopan yhteisöjen virkamiehiin sovellettavissa henkilöstösäännöissä ja muuhun henkilöstöön sovellettavissa palvelusuhteen ehdoissa asetettujen sääntöjen mukaisesti. Kyseisten sääntöjen mukaan voidaan ottaa myös ehdokkaat, jotka eivät ole komission virkamiehiä.(8) Kilpailuasioita koskevista kuulemismenettelystä vastaavan neuvonantajan toimivaltuudet olisi laadittava niin, että oikeus tulla kuulluksi turvataan menettelyn kaikissa vaiheissa.(9) Luovutettaessa luonnollisia henkilöitä koskevia tietoja olisi otettava erityisesti huomioon yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettu Euroopan parlamentin ja neuvoston asetus (EY) N:o 45/2001(8).(10) Tätä päätöstä olisi noudatettava sanotun kuitenkaan rajoittamatta niiden yleisten sääntöjen soveltamista, jotka koskevat komission asiakirjoihin liittyvää tiedonsaantioikeutta ja sen epäämistä.(11) Päätös 94/810/EHTY, EY olisi kumottava,ON PÄÄTTÄNYT SEURAAVAA:1 artiklaKomission nimittää yhden tai useamman kuulemismenettelystä vastaavan neuvonantajan, jäljempänä "kuulemismenettelystä vastaava neuvonantaja", joka varmistaa, että oikeus tulla kuulluksi toteutuu tehokkaasti EY:n perustamissopimuksen 81 ja 82 artiklan, EHTY:n perustamissopimuksen 65 ja 66 artiklan ja asetuksen (ETY) N:o 4064/89 mukaisissa kilpailuasioita koskevissa menettelyissä komissiossa.2 artikla1. Kuulemismenettelystä vastaavan neuvonantajan nimitys julkaistaan Euroopan yhteisöjen virallisessa lehdessä. Tehtävän keskeyttäminen, nimityksen päättyminen tai siirto noudatetusta menettelystä riippumatta edellyttää komission perusteltua päätöstä. Tällainen päätös julkaistaan Euroopan yhteisöjen virallisessa lehdessä.2. Kuulemismenettelystä vastaava neuvonantaja liitetään hallinnollisesti kilpailuasioista vastaavan komission jäsenen alaisuuteen, jäljempänä "toimivaltainen komission jäsen".3. Jos kuulemismenettelystä vastaava neuvonantaja on esteellinen, nimeää toimivaltainen komission jäsen, neuvoteltuaan tarvittaessa kuulemismenettelystä vastaavan neuvonantajan kanssa, toisen virkamiehen, joka ei ole osallistunut kyseisen asian käsittelyyn, hoitamaan kuulemismenettelystä vastaavan neuvonantajan tehtäviä.3 artikla1. Suorittaessaan tehtäviään kuulemismenettelystä vastaavan neuvonantajan on otettava huomioon kilpailusääntöjen tehokkaan soveltamisen tarve voimassa olevan yhteisön lainsäädännön sekä Euroopan yhteisöjen tuomioistuimen ja ensimmäisen oikeusasteen tuomioistuimen kehittämien periaatteiden mukaisesti.2. Asian tulkinnasta vastaava johtaja, jäljempänä "vastaava johtaja", pitää kuulemismenettelystä vastaavan neuvonantajan selvillä menettelyn kulusta aina siihen vaiheeseen asti, jolloin päätösluonnos luovutetaan toimivaltaiselle komission jäsenelle.3. Kuulemismenettelystä vastaava neuvonantaja voi esittää toimivaltaiselle komission jäsenelle huomautuksensa mistä tahansa asiasta, joka tulee esiin kilpailuasioita koskevissa komission menettelyissä.4 artikla1. Kuulemismenettelystä vastaava neuvonantaja järjestää ja toimittaa EY:n perustamissopimuksen 81 ja 82 artiklan, EHTY:n perustamissopimuksen 65 ja 66 artiklan sekä neuvoston asetuksen (ETY) N:o 4064/89 soveltamissäännöissä tarkoitetut kuulemiset tämän päätöksen 5-13 artiklan mukaisesti.2. Edellä 1 kohdassa tarkoitetut säännöt ovat:a) EHTY:n perustamissopimuksen 36 artiklan ensimmäinen kohta;b) asetus (EY) N:o 2842/98;c) asetus (EY) N:o 447/98.5 artiklaKuulemismenettelystä vastaavan neuvonantajan on varmistettava, että kuuleminen toimitetaan moitteettomasti, ja edistettävä sekä kuulemisen että sitä seuraavan mahdollisen päätöksen objektiivisuutta. Hän pyrkii erityisesti varmistamaan, että kaikki asian kannalta merkitykselliset, myös osapuolten kannalta epäedulliset tosiseikat, rikkomisen vakavuuteen liittyvät tosiseikat mukaan lukien, otetaan asianmukaisesti huomioon laadittaessa komission päätösluonnoksia.6 artikla1. Kolmansien, henkilöiden, yritysten taikka henkilöiden tai yritysten yhteenliittymien esittämät kuulemispyynnöt on esitettävä kirjallisesti, ja niihin on liitettävä ilmoitus, jossa määritellään, mitä pyynnön esittäjän etua menettelyn tulos koskee.2. Päätökset kolmansien kuulemisesta tehdään sen jälkeen, kun asiasta on neuvoteltu vastaavan johtajan kanssa.3. Jos todetaan, että pyynnön esittäjä ei ole osoittanut asian koskevan riittävästi hänen etuaan tulla kuulluksi, komissio antaa hänelle kirjallisesti tiedoksi syyt tähän ja asettaa määräajan kirjallisten huomautusten esittämiselle.7 artikla1. Suullista kuulemista koskevat pyynnöt on esitettävä pyynnön esittäjän kirjallisissa huomautuksissa komission tälle osoittamiin kirjeisiin.2. Edellä 1 kohdassa tarkoitetut kirjeet ovat sellaisia, joillaa) toimitetaan väitetiedoksianto;b) pyydetään kolmansia, jotka ovat osoittaneet asian koskevan riittävästi heidän etujaan tulla kuulluiksi, esittämään kirjalliset huomautuksensa;c) ilmoitetaan valituksen tekijälle, että komissio katsoo perusteiden rikkomisen toteamiseksi olevan riittämättömät sekä pyydetään valituksen tekijää esittämään kirjalliset huomautuksensa.3. Päätös pyynnön esittäjien suullisesta kuulemisesta tehdään sen jälkeen, kun asiasta on neuvoteltu vastaavan johtajan kanssa.8 artikla1. Jos henkilö, yritys taikka henkilöiden tai yritysten yhteenliittymä on saanut yhden tai useamman 7 artiklan 2 kohdassa luetelluista kirjeistä ja on syytä olettaa, että komissiolla on hallussaan asiakirjoja, joita sen käyttöön ei ole luovutettu mutta joita se tarvitsee voidakseen tehokkaasti käyttää oikeuttaan tulla kuulluiksi, sen on pyydettävä oikeutta saada tietoa näistä asiakirjoista perustellussa pyynnössä.2. Kyseistä pyyntöä koskeva perusteltu päätös annetaan tiedoksi pyynnön esittäneelle henkilölle, yritykselle tai yhteenliittymälle sekä muille henkilöille, yrityksille tai yhteenliittymille, joita menettely koskee.9 artiklaJos tietoja, jotka saattavat sisältää yrityksen liikesalaisuuksia, aiotaan julkistaa, niin yritykselle ilmoitetaan kirjallisesti tästä aikomuksesta ja sen syistä. Määräaika kyseisen yrityksen kirjallisten huomautusten tekemiselle asetetaan.Jos kyseinen yritys vastustaa tiedon julkistamista ja jos katsotaan, että tieto ei ole suojattu ja voidaan sen vuoksi julkistaa, tämä esitetään kyseiselle yritykselle ilmoitettavassa perustellussa päätöksessä. Päätöksessä ilmoitetaan päivä, jonka jälkeen tieto julkistetaan. Tämä päivä voi olla aikaisintaan viikon kuluttua siitä päivästä, jona ilmoitus annettiin.Ensimmäistä ja toista kohtaa sovelletaan soveltuvin osin, kun tietoja julkaistaan Euroopan yhteisöjen virallisessa lehdessä.10 artiklaJos henkilö, yritys taikka henkilöiden tai yritysten yhteenliittymä katsoo, että asetettu määräaika, jonka kuluessa sen on vastattava johonkin 7 artiklan 2 kohdassa luetelluista kirjeistä, on liian lyhyt, se voi alkuperäisen määräajan kuluessa ilmoittaa tästä perustellussa pyynnössä. Pyynnön esittäjille ilmoitetaan kirjallisesti päätöksestä.11 artiklaKoska on tarpeen varmistaa, että kuuleminen valmistellaan asianmukaisesti ja erityisesti että tosiseikkoja koskevat kysymykset selvitetään mahdollisimman tarkasti, kuulemismenettelystä vastaava neuvonantaja voi tarvittaessa toimittaa vastaavan johtajan kanssa neuvoteltuaan osapuolille, jotka on kutsuttu kuulemiseen, ennakkoon luettelon kysymyksistä, joista se haluaa niiden esittävän huomautuksensa.Tätä varten kuulemismenettelystä vastaava neuvonantaja voi vastaavan johtajan kanssa neuvoteltuaan kutsua koolle kuulemiseen kutsutut osapuolet sekä tarvittaessa komission yksiköt valmistelemaan kuulemista.Kuulemismenettelystä vastaava neuvonantaja voi myös pyytää kirjallista ennakkoilmoitusta sellaisten henkilöiden lausuntojen pääasiallisesta sisällöstä, joiden kuulemista kutsutut osapuolet ehdottavat.12 artikla1. Neuvoteltuaan vastaavan johtajan kanssa kuulemismenettelystä vastaava neuvonantaja määrää kuulemistilaisuuden päivämäärän, keston ja paikan sekä päättää tarvittaessa kuulemisen lykkäystä koskevista pyynnöistä.2. Kuulemismenettelystä vastaava neuvonantaja on yksin vastuussa kuulemistilaisuuden toimittamisesta.3. Kuulemismenettelystä vastaava neuvonantaja päättää, sallitaanko uusien asiakirjojen esittäminen kuulemisen aikana, keitä henkilöitä osapuolen puolesta kuullaan ja onko kyseisiä henkilöitä kuultava erikseen vai muiden kuulemistilaisuuteen osallistuvien henkilöiden läsnäollessa.4. Koska on tarpeen varmistaa oikeus tulla kuulluksi, kuulemismenettelystä vastaava neuvonantaja voi antaa vastaavan johtajan kanssa neuvoteltuaan henkilöille, yrityksille ja henkilöiden tai yritysten yhteenliittymille mahdollisuuden toimittaa suullisen kuulemisen jälkeen kirjallisia lisähuomautuksia. Kuulemismenettelystä vastaava neuvonantaja asettaa määräajan, jonka kuluessa nämä on esitettävä. Komissio ei ole velvollinen ottamaan huomioon kyseisen päivän jälkeen saamiaan kirjallisia huomautuksia.13 artikla1. Kuulemismenettelystä vastaava neuvonantaja antaa toimivaltaiselle komission jäsenelle kertomuksen kuulemisesta ja sen perusteella tekemistään päätelmistä siltä osin, onko oikeus tulla kuulluksi toteutunut. Kertomuksessa esitetään huomautuksia, jotka koskevat menettelykysymyksiä, kuten asiakirjojen julkistamista ja oikeutta tutustua niihin, väitetiedoksiantoon vastaamisen määräaikoja ja suullisen kuulemisen asianmukaista toimittamista.Kertomuksesta annetaan jäljennös kilpailun pääosaston pääjohtajalle ja vastaavalle johtajalle.2. Edellä 1 kohdassa tarkoitetun kertomuksen lisäksi kuulemismenettelystä vastaava neuvonantaja voi esittää huomautuksiaan menettelyn myöhemmistä vaiheista. Nämä huomautukset voivat koskea muun muassa lisätietojen tarvetta, tiettyjen väitteiden peruuttamista ja täydentävien väitteiden esittämistä.14 artiklaKuulemismenettelystä vastaava neuvonantaja voi tarvittaessa antaa kertomuksen minkä tahansa sellaisen tutkimuksen objektiivisuudesta, joka on toimitettu, jotta voidaan arvioida 1 artiklassa tarkoitettujen säännösten soveltamista koskevissa komission aloittamissa menettelyissä ehdotettujen sitoumusten vaikutukset kilpailuun. Tämä koskee erityisesti vastaajien valintaa ja käytettäviä menetelmiä.15 artiklaKuulemismenettelystä vastaava neuvonantaja laatii kyseistä asiaa koskevan, neuvoa-antavalle komitealle toimitettavan päätösluonnoksen perusteella kirjallisen loppukertomuksen 13 artiklan 1 kohdassa tarkoitetun kuulemisvelvollisuuden toteutumisesta. Kertomuksessa tarkastellaan myös sitä, käsitelläänkö päätösluonnoksessa ainoastaan sellaiset väitteet, joiden osalta osapuolille on varattu tilaisuus esittää huomautuksensa, ja tarvittaessa 14 artiklassa tarkoitettujen tiedustelujen objektiivisuutta.Loppukertomus toimitetaan komission toimivaltaiselle jäsenelle, kilpailun pääosaston pääjohtajalle ja vastaavalle johtajalle. Se annetaan tiedoksi jäsenvaltioiden toimivaltaisille viranomaisille ja lisäksi EFTAn valvontaviranomaiselle ETA-sopimukseen liitettyjen pöytäkirjojen 23 ja 24 mukaisesti.16 artikla1. Kuulemismenettelystä vastaavan neuvonantajan loppukertomus liitetään komissiolle esitettävään päätösluonnokseen sen varmistamiseksi, että komissiolla on käytössään kaikki menettelyn kulkua ja oikeutta tulla kuulluksi koskeva merkityksellinen tieto, kun se tekee yksittäistä asiaa koskevan päätöksen.2. Kuulemismenettelystä vastaava neuvonantaja voi muuttaa loppukertomustaan päätösluonnokseen tehtyjen muutosten perusteella komission päätöksentekoon saakka.3. Komissio antaa kuulemismenettelystä vastaavan neuvonantajan loppukertomuksen päätöksensä kanssa tiedoksi niille, joille se on osoitettu. Kuulemismenettelystä vastaavan neuvonantajan loppukertomus julkaistaan päätöksen kanssa Euroopan yhteisöjen virallisessa lehdessä ottaen huomioon yritysten oikeutetut edut suojella liikesalaisuuksiaan.17 artiklaKumotaan päätös 94/810/EHTY, EY.Kyseisen päätöksen mukaisesti jo aloitetut menettelyjä koskevat toimet ovat edelleen voimassa.Tehty Brysselissä 23 päivänä toukokuuta 2001.Komission puolestaMario MontiKomission jäsen(1) EYVL L 308, 8.12.2000, s. 26.(2) EYVL L 395, 30.12.1989, s. 1 (oikaistu toisinto EYVL L 257, 21.9.1990, s. 13).(3) EYVL L 180, 9.7.1997, s. 1.(4) EYVL L 354, 30.12.1998, s. 18.(5) EYVL L 61, 2.3.1998, s. 1.(6) EYVL C 364, 18.12.2000, s. 1.(7) EYVL L 330, 21.12.1994, s. 67.(8) EYVL L 8, 12.1.2001, s. 1.